CELEX: 62015TN0523
Language: mt
Date: 2015-09-10 00:00:00
Title: Kawża T-523/15: Rikors ippreżentat fl-10 ta’ Settembru 2015 – Italmobiliare et vs Il-Kummissjoni

26.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 354/53
            
         Rikors ippreżentat fl-10 ta’ Settembru 2015 – Italmobiliare et vs Il-Kummissjoni
   (Kawża T-523/15)
   (2015/C 354/64)
   Lingwa tal-kawża: it-Taljan
   
      Partijiet
   
   
      Rikorrenti: Italmobiliare SpA (Milano, l-Italja), Sirap-Gema SpA (Verolanuova, l-Italja), Sirap France SAS (Noves, Franza), Petruzalek GmbH (Tattendorf, l-Awstrija), Petruzalek kft (Budapest, l-Ungerija), Petruzalek s.r.o. (Bratislava, l-Islovakkja), Petruzalek s.r.o. (Břeclav, ir-Repubblika Ċeka) (rappreżentanti: M. Siragusa, avukat, F. Moretti, avukat, A. Bardanzellu, avukat)
   
      Konvenuta: Il-Kummissjoni Ewoprea
   
      Talbiet
   
   
               —
            
            
               preliminarjament, taħtar perit sabiex jagħmel analiżi ekonomika tal-każ;
            
         
               —
            
            
               tannulla d-Deċiżjoni fil-parti fejn tikkunsidra applikabbli għal Linpac il-benefiċċju tal-immunità mis-sanzjonijiet skont l-Avviż tal-Kummissjoni dwar l-immunità minn multi u tnaqqis f’multi f’każijiet ta’ kartell (iktar ’il quddiem l-“Avviż”);
            
         
               —
            
            
               tannulla d-Deċiżjoni sa fejn timputa anki lil Italmobiliare l-aġir issanzjonat, u tikkundannaha in solidum għall-ħlas tal-multa;
            
         
               —
            
            
               tnaqqas l-ammont tal-multi imposti;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Dan ir-rikors huwa intiż kontra l-istess deċiżjoni kkontestata fil-Kawża T-522/15, CCPL et vs Il-Kummissjoni.
   Insostenn tar-rikors tagħhom, ir-rikorrenti jinvokaw erba’ motivi.
   
               1.
            
            
               L-ewwel motiv ibbażat fuq ksur tal-Avviż u tal-prinċipju ta’ ugwaljanza fit-trattament billi l-Kummissjoni tat il-benefiċċju tal-immunità lil Linpac, minkejja li ma kinux jeżistu l-kundizzjonijiet neċessarji previsti mill-istess Avviż.
            
         
               2.
            
            
               It-tieni moitv ibbażat fuq ksur tal-Artikolu 101 TFUE, tal-prinċipji ta’ ċertezza legali, ta’ individwalità tal-piena u ta’ preżunzjoni ta’ innoċenza stabbiliti fl-Artikoli 6(2) u 7 tal-Konvenzjoni Ewropea għad-Drittijiet tal-Bniedem (iktar ’il quddiem il-“Konvenzjoni”) u l-Artikoli 48 u 49 tal-Karta dwar id-Drittijiet Fundamentali tal-Unjoni Ewropea (iktar ’il quddiem il-“Karta”), id-dritt fundamentali għall-proprjetà stabbilit fl-Artikolu 1 tal-Protokoll addizzjonali għall-Konvenzjoni, l-Artikolu 14 tal-Konvenzjoni, kif ukoll l-Artikoli 17 u 21 tal-Karta, kif ukoll ksur tal-prinċipji ta’ nondiskriminazzjoni u ugwaljanza fit-trattament billi l-Kummissjoni attribwiet b’mod żbaljat ir-responsabbiltà in solidum lil Italmobiliare, bħala kumpannija parent, għal atti mwettqa minn kumpanniji sussidjarji.
            
         
               3.
            
            
               It-tielet motiv ibbażat fuq ksur tal-Artikolu 101 TFUE, tal-Artikolu 23 tar- Regolament tal-Kunsill (KE) Nru 1/2003, tas-16 Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205), tal-Linji Gwida dwar il-kalkolu tal-ammont tal-multi imposti skont l-Artikolu 23(2)(a) tar-Regolament Nru 1/2003 (“Linji Gwida”), u fuq il-ksur tal-prinċipji ta’ proporzjonalità u ta’ ugwaljanza fit-trattament, fir-rigward tad-determinazzjoni tal-elementi/parametri/segwenti għall-kalkolu tal-multi (i) dħul mill-bejgħ; (ii) ammont skont il-gravità; (iii) entry fee; (iv) aġġustamenti għall-ammont bażiku (b’mod partikolari, minħabba li ma tteħditx inkunsiderazzjoni s-sitwazzjoni ta’ kriżi tas-settur; (v) limitu massimu b’riferiment għall-Artikolu 23(2) tar-Regolament Nru 1/2003; (vi) tnaqqis insuffiċjenti tal-multi minħabba t-tul ta’ żmien tal-proċedimenti u, fl-aħħar nett, ksur tal-Artikolu 101 TFUE, tal-Linji Gwida u nuqqas ta’ twettiq tal-obbligu ta’ motivazzjoni għaċ-ċaħda tat-talba għall-applikazzjoni tal-punt 35 tal-imsemmija linji gwida.
            
         
               4.
            
            
               Ir-raba’ motiv fejn ir-rikorrenti jitolbu, abbażi tal-Artikolu 31 tar-Regolament Nru 1/2003, li l-Qorti Ġenerali fl-eżerċizzju tal-ġurisdizzjoni sħiħa tagħha u f’każ li ma tilqax il-motivi preċedenti, tissostitwixxi l-evalwazzjoni tagħha għal dik tal-Kummissjoni u tnaqqas fi kwalunkwe każ il-multi komplessivament imposti fid-Deċiżjoni.